Porodilje Zeničko- dobojskog kantona

Predstavnica Nejra Nišić

061 934 556

                      Ministarstvo Finanisja Zeničko-dobojskog kantona

Ministrica Sabina Heljić

Kučukovići 2

032 460 770

**Zahtjev za isplatu porodiljskih naknada za period novembar 2014 –februar 2015 godine**

Poštovani,

Neformalna grupa Porodilja Zeničko- dobojskog kantona je na sastanku sa Premijerom Zeničko-dobojskog kantona, gospodinom Munibom Husejnagićem koji se održao dana **13.02.2015**. dobila informaciju da je ugovor za ispatu naknada za period novembar 2014 – februar 2015 godine, potpisan od strane istog, dana 13.02.2015. godine.

S obzirom da je od potpisivanja pomenutog dokumenta prošlo više od 10 dana, a naknade još uvijek nisu uplaćene, želimo da naglasimo da se prema **članu 120 stav 1**, Zakona o socijalnoj zaštiti, zaštiti civilnih žrtava rata i zaštiti porodice sa djecom (Službene novine Zeničko-dobojskog kantona, broj: 13/07 i 13/11) navodi da se naknada plaće isplaćuje **za vrijeme korištenja porodiljskog odsustva**, a ne nakon porodiljskog odsutva, što će u slučaju da se naknada ne isplati u narednih mjesec dana, desiti korisnicama ove naknade.

Ono što želimo istaknuti je da mi ne tražimo ništa što nam samim Zakonom nije propisano kao **naše osnovno pravo (čl. 112 (b**) Zakona o socijalnoj zaštiti, zaštiti civilnih žrtava rata i zaštiti porodice sa djecom, Službene novine Zeničko-dobojskog kantona, broj: 13/07 i 13/11).

Također, želimo Vas napomenuti da je **Odlukom o privremenom finansiranju** Zeničko-dobojskog kantona za period januar-mart 2015 godine, **članom 3. Stav B, redni broj 42**, **odbren** iznos od **2.197.759 KM** na ime “Naknade za porodiljsko odsustvo”, te **redni broj 47 odobren** iznos **42.973 KM** na ime “Novčana pomoć za nezaposlene porodilje”.

Ovim putem od Vašeg ministarstva tražimo da nas u što kraćem vremenskom periodu **obavijestite o datumu isplate porodiljskih naknada** za period novembar 2014 - februar 2015. godine jer ćemo u protivnom ako ne ispunite naše zahtjeve biti primorane da najavimo **sljedeće proteste** na kojima ćemo blokirati saobraćaj na magistralnom putu M-17.

U nadi da ćete naš zahtjev blagovremeno procesuirati,

Srdačno Vas pozdravljamo.

Porodilje Zeničko-dobojskog kantona

Zenica, 25.februar 2015